Ab tak Gotham mein...
-Hello. -Tumhare saath masla kya hai?
Main ne usay uski qaid se azaad karwaya aur isne mujhe meri qaid se.
Tum woh ho. The Riddler.
Hi, Lee.
Butch?
Tum zinda ho.
Oh, Butch. Main ne koshish ki.
Tabby, main apne aap ko dhoondne ka raasta nikaalna chahta hun.
Main waada karta hoon.
Mujhe apni maa ke baaray mein batao, Jerome?
-Kya unke koi dushman thay? -Nahin.
Aur tumhari aur family hai?
Circus hee meri family hai.
Chalo ab apne saathi paagalon ko chhurayein aur iss jagah ko tabah karein.
Main Jerome ko maar sakta tha jab ussne mujhe
aghwa kiya tha lekin main ne aisa nahin kiya.
Ab woh jo bhi nuqsaan karega main uss mein hissedaar hoonga.
Main ne kal raat Jerome ko dekha.
Woh kisi school ke naam ki talaash mein tha, St Ignatius.
Uss paagal aadmi se duur raho.
Main tum se St Ignatius pe milta hun Jim.
Sir?
Kya main aapki madad kar sakta hun?
Mera naam Bruce Wayne hai. Main Jerome Valeska ki talaash mein hun.
Kya woh yahan aaya tha?
Mujhe Mr Valeska se milne ka sharf naseeb nahin hua.
Lekin meri uske topi wale dost se baat hui thi.
-Jervis Tetch. -Haan.
Wohi banda.
Woh bohot tameezdaar tha.
Usko kya chahiye tha?
Aik student ka naam
jo St Ignatius se 10 saal pehle graduate hua tha.
Xander Wilde.
Acha bacha tha. Kaafi honehaar.
Tetch ne bataya Jerome usko kyun dhoond raha tha?
Nahin.
Lekin uss ne tumhare liye aik paighaam chhora hai.
Meri baat suno.
Tum Jervis Tetch ke bas mein ho. Tum yeh button dabana nahn chaahtay.
Lekin mujhe dabana hoga. Woh mujh par bharosa kiye hue hai.
Bruce.
Uss se duur hato.
Please.
-Mujhe detonator dou. -Mujhe dena hai.
Lekin main nahin desakta.
Captain Gordon, dekho.
Yeh Jervis ke bas mein hai.
Neeche hojaao!
Sunein, sunein!
Main aap sab ko official taur par humaari pehli Mandatory Brunch Meeting.
mein khushaamdeed karta hun.
Ab main jaanta hun aap sab kya soch rahe hain.
Main ne yeh legion of horribles kyun jama kiye hain?
Yeh sunnay mein acha lagta hai. Yeh lkh lo, acha?
Acha tou jab main Arkham mein tha,
main ne aik plan banaya iss sheher ko paagal khaana bananay ka.
Ab main woh karne hee wala hun
lekin mujhe tum sab ki madad...
Saaray sawalon ko baraf mein jama dou aakhir tak.
Danke schon.
Mr Oswald.
Shukriya ke aap ne apna ghar khola aaj raat ki meeting keliye.
Puraanay dost keliye kuch bhi.
Crane.
Hum usmein kahan tak pohonchay...
Pata hai kya.
Woh bohot bura chal raha hai.
Oh, bohot mazahiya. Zabardast.
Jam jaao, Ice Man, tum humare science wale banday ho.
Humein aik lab ki zarurat hogi.
Aik bari si lab.
Asaan hai kaafi.
Ab bas Mr Tetch ka intezaar hai ke woh...
...bohot zaruri maloomaat ke saath lautein aur...
Tongs istemaal karo, Carl.
Tum ne humein abhi tak bataya nahin hai
ke hum underworld par kaise qaabu kareinge.
Kis ne kaha main woh karna chaahta hun?
Main aik funkaar hoon.
Mujhe bas iss sheher ko paagalpan se bharna hai.
Aik baar aisa hojaye, phir mujhe farak nahin
parta tum log usay kaise noch kar khaatay ho.
-Main saath hun. Chalo karein yeh. -Khair...
Abhi nahin.
Tab tak kuch nahin hosakta jab tak humare paas aakhri ehem ajza nahin aajaata.
Woh aik cheez jo iss sab ko jorregi.
Xander Wilde kaun hai?
Mujhe nahin pata.
Jerome ne apne uncle ke diner par kuch kaha tha?
Kuch aisa jis se pata chale woh uske peeche kyun jaaraha hai?
Agar mujhe pata hota Captain, tou main aapko bata deta.
Acha?
Main tumhari kisi bhi baat par kaise bharosa karun?
Main ne tumhein yahan aanay se mana kiya tha tum phir bhi aagaye.
Yaar tum mar sakte thay.
Haan, sahi hai, Captain, mere khayal se aap apni baat samjha chukay hain.
Aur tum?
Tumhein pata tha yeh Jerome ke peechhe jaa raha hai?
Bilkul pata tha.
Agar yeh phir se iss case mein mulawwis hua,
tou main iss par charge laga dunga. Aayi samajh?
Chalo beta.
Yo!
Main ne aik administrator se baat ki abhi.
Xander Wilde koi kamaal ka bacha tha.
Ab woh bara structural engineer hai Meyer and Hayes pe.
Jerome ko aik engineer se kya kaam hai?
Shayad woh uss se kuch banwana chaahta ho?
Chalo chalein.
Main bohot achi seeti bajata tha.
Haan, hi.
Main yahan Xander Wilde se milne aaya hun. Aur, nahin...
Main ne appointment nahin liya hua.
Security ko bulaanay ki koshish bhi mat karna. Woh sab...
sarphiray hain.
Acha, agar aap sab rendering ki taraf dekhein,
tou aapko kayi dilchasp engineering masaayel nazar aayeinge...
...jo zaahir horahe hain. Zyada tar...
Uthein nahin.
Main aapka zyada waqt zaaya nahin karunga.
Mere paas aik kaarobaari paishkash hai.
Mujhe batao jo main jaanna chaahta hun aur main tumhein nahin maarunga.
Please, kisi ko nuqsaan mat pohonchaana.
Xander Wilde kahan hai?
Woh... woh yahan nahin hai.
Haan.
Main tou andha nahin hun. Shayad tum ho.
Tumhein pata hai?
Kisi ko nahin pata.
-Woh kabhi office aaya hee nahin. -Acha.
Oh, Khuda!
Hum... hum kabhi nahin milay.
Main ne uss se hamesha sirf
aik proxy ke zariye raabta kiya hai.
-Proxy? -Haan.
Uss gadhay ko lagta hai woh mujhse bach jaayega.
Mujhe yeh proxy kahan milegi, bataogay?
Main, main, main... main
Main batata hun. Main batata hun.
Elevator se mat jaana!
Jimbo!
Puraane dost! Tumhein dekh kar khushi hui!
Bandooq phainko!
Oh, tum kitni rukaawat paida karte ho!
Haar maan lo, clown boy!
Hey.
Knock, knock.
Tumhein kehna tha, "Kaun hai?"
-Shukriya, Francis. -Inke statements lelo. Haan.
Hey, Jim. Har jagah aik hee kahani hai.
Koi bhi Xander ko nahin jaanta. Koi iss se kabhi mila bhi nahin hai.
Bazahir, uske paas aik proxy thi jis se woh company ke sath raabta karta tha.
Sirf Hayes ko hee uski shanakht ka pata tha
lekin zaahir hai, woh kuch nahin bol raha.
Tou humein Xander ko dhoondne ka koi aur tareeqa nikaalna hoga.
Main pehle hee shuru kar chuka hun. Hum ne uski khoaj ki.
Na driver's license. Na koi pata. Banda aik bhoot ki tarah hai.
Jo kuch bhi pichhle 24 ghanton mein hua hai,
faraar hona, Tetch,
iss sab ka maqsad Jerome ka iss shakhs ko dhoondna tha.
Mera nahin khayal uske engineer hone se iska koi taaluq hai.
-Yeh koi zaati masla lagta hai. -Baat samajh aati hai.
Mera matlab, Jerome apne uncle ke paas gaya uski talaash mein.
Haan, tou unka kya taaluq hai aik doosre se?
Kya haal hain?
Kya yeh Wayne Plaza hai?
Engineer ke naam ke pehle huroof dekho.
XW Xander Wilde.
Lagta hai humein jaakar bachay se baat karni hogi.
Woh tumhein dekh kar bohot khush hoga.
Kya waqt hua hai?
Paheli ka waqt hua hai!
Kya waqt hua hai?
Paheli ka waqt hua hai!
Sahi kaha! Paheli ka waqt hua hai...
-...Riddle Factory pe! -The Riddle Factory!
Humaara pehla contestant hai...
Lars.
Uss biker gang se jo ab kaam nahin karti,
The Street Demonz.
Thoray arsay se kaam kam chalraha hai, Lars?
Haan mujhe par mushkil pari hai.
Lekin main yahan tumhare saath hokar bohot khush hun, Riddler.
Yehi tou hai Narrows ka jazba jo mujhe pasand hai.
Ab, tumhein usool pata hain.
Main aik paheli poochhunga, tum sahih jawaab dogay phir tum mujh se poochhogay.
Tum agar dono jeet gaye,
tou tum yahan se naqad raqam lekar jaogay.
Lila.
Timer tayyar karo.
Main aagay se bhaari hun, lekin peeche se nahin hun.
Main kya hun?
Acha. Main aagay se bhaari hun...
Lekin peechhe se nahin hun.
Acha, ruko... Ruko aik minute.
Nahin, nahin, mujhe pata hai yeh.
Yeh...
Nahin, nahin, mujhe pata hai.
Ruko, ruko, ruko.
Ruko, uko, ruko, ruko...
Yeh hour glass hai.
Jawaab hai, "Ton." T-O-N.
Peechhe se main, "Not" hoon.
Maaf karna, Lars.
Payya ghumaao!
Suna tum ne, Lars.
Badqismati ka payya ghumaanay ka waqt aagaya!
Payya ghumaao!
Lila, please.
Payya ghumaao!
Mera pasandeeda.
Choohon ki bori.
Haan!
Acha, bohot hua! Bohot hua!
Doc Thompkins.
Jahan pana aap humaare ghareeb khaanay mein kaise?
Kaise ho, Ed?
Jab se Oswald ko bara par daala tha tab se tum se mulaaqaat nahin hui.
Khair main Sofia Falcone se tou bohot behtar haalat mein hun,
jahan tak mujhe nazar aaraha hai.
Jo kuch bhi yeh chal raha hai, ab khatam hua.
Mera nahin khayal.
Khawateen-o-hazraat
humaari raani ne mujhe abhi ittela di hai
ke woh humein band karna chaahti hai. Aap iss baaray mein kaisa mehsoos karte hain?
Suna tumne?
Yeh hai jamhooriyat ki awaaz.
Logon ne apna faisla suna diya hai.
Aur mera naam Riddler hai.
Acha.
Tumhein maza karna hai?
Yeh pakrogay?
Phir main isay haraungi.
Tum mazaak kar rahi ho.
Tumhein andaaza haina ke agar haar gayi tou kya hoga?
Jaanti hun. Main payya ghumaaungi.
Lekin agar main jeeti tou iss jagah ko band kardogay.
Doc, Doc, Doc, Doc.
Humaare saamne hai humaari agli contestant!
Ice cream hai kya ismein?
Mujhe hamesha hee Chunky Monkey bohot pasand thi.
Main sochrahi thi ke tum kab aaogay.
Main?
Yeh tou bohot bari baat hai.
tou batao, Miss Proxy,
woh kahan hai?
Main tumhein kabhi nahin bataungi.
Hmm.
Dekho...
main bohot jaldi logon ko qaayel karne walon mein se hun.
Yeh dekha?
Haan. Main uske baaray mein soch raha tha.
Tumhare paas koi bara sa kutta ya kuch hai?
Nahin.
Main iske zariye tumhein yahan se muntaqil karungi.
Milgaya hai.
Butch?
Main ne suna tha tum badal gaye thay.
Lekin main sach kahunga.
Mujhe yeh pasand hai.
Tumhein kya chahiye?
Mere khayal se tum ne Arkham se faraari ka suna hoga.
Acha tou main abhi Jerome Valeska ke saath brunch se aaraha hun,
aur maanlo ke uske paas Gotham keliye kuch plan hai.
Kaise plan?
Woh hissa itna waazeh nahin tha.
Usmein bohot saara paint shaamil tha.
Khair.
Main ne aise paagalon ko aatay jaatay dekha
hai. Jerome Valeska bhi bujh jaayega.
Aur uss malbay mein
main underworld ko waapis haasil karlunga.
Main tumhare jaise ache shakhs ka saath chaahunga.
Tumhare dost khatam hogaye hongay isliye tum mere paas aaye ho.
Zyada aitedaal mat dikhaao.
Tumhari taaqat aur mera dimaagh milgaya tou humein koi nahin rok sakega.
Main ne woh kaam kiya tha.
Ab main apne liye kaam karta hun.
Acha?
Kyunke jahan se main hun, tum aise lagte ho jiske paas kuch nahin hai.
Aqalmandi iss hee mein hogi ke apne lafz soch samajh kar istemaal karo.
-Main woh shakhs nahin jo tum samajhte ho. -Aur na hee main hun.
Humein dekho tou.
Hum yeh sheher chalatay thay. Aik sath.
Hum dost thay.
Dekho, tumhein apni puraani zindagi waapis chahiye aur mujhe meri.
-Hum dono aik hee hain. -Ghalat!
Tumhein tumhari puraani zindagi waapis milsakti hai.
Nahin mil sakti. Dekho mujhe.
Tabitha mujh se kabhi pyaar nahin karegi.
Slaughter Swamp ne mujhe aik darinda bana diya!
Ab niklo yahan se.
Agar tum mujhe dobaara dikhay tou main tumhara sar khol dunga!
Dekhte hain main baat sahi se samjha ke nahin.
Tum humein apni tafteesh se duur rehne ka kehte ho...
...aur ab tumhein humaari madad chahiye?
-Zaheen. -Humaare paas yeh maannay ki wajah hai ke
...tumhare abbu Xander Wilde se milay thay.
Acha agar woh milay thay tou unhon ne zaroor uska koi note bana liya hoga.
Uss building ka kya naam tha?
Wayne Plaza.
Thomas beintehaa mohtaat rehta tha.
Woh har project ke mutaabiq cheezon ko rakhta tha.
Chalo dekhte hain. Wayne Gardens...
Wayne Hospital...
A-ha! Yeh raha. Wayne Plaza.
Acha.
Tum ne bilkul sahi kaha, Captain.
Xander Wilde. Kehta hai woh apne plans ko hatmi soorat dene keliye milne gaya tha.
Koi pata nahin, bas naam hai uss gali ka, Ainslie Drive.
Woh Buxton se thori duur hai old rock quarry ke paas.
Yeh aadmi zaroor bohot ehem hoga...
...agar mere abbu uss se alag se milne gaye thay tou.
Mujhe ab lag raha hai woh koi raahib nahin jo duniya se chhupa hua hai.
Woh Jerome se chhupa hua hai.
Kitni dilchasp baat hai.
Oh, tum laailaaj ho.
Lekin phir tum tou hamesha se aise hee thay.
Oh, ruko. Ya woh main tha?
Kabhi kabhi main itna ulajh jaata hun, main...
mujhe yaad nahin rehta.
Tumhein aise bhaagna zaroori nahin tha.
Dekho,
main tumhein kabhi nuqsaan nahin pohonchaunga.
Xander.
Mujhe tum bohot pasand ho.
Main tum se milne keliye beqaraar hun. Kya tum ne mere baaray mein socha?
Main jaanta hun socha tha.
Oh, main tumhein tab tak dabaoonga jab tak tum phat nahin jaatay.
Aakhir yeh ghar kahan hai?
James Gordon.
Yahan Xander Wilde se milne aaya hun.
Tou yeh poori jagah zameen ke neeche hai.
Mr Wilde ko apni tanhayi bohot pasand hai.
Woh yahan kab se reh rahe hain?
Unhone iski taameer 6 saal pehle mukammal ki.
-Ecco, 496. -Khushaamdeed, Miss Ecco.
Woh ab aap se milaingay.
Hum se milne keliye shukriya, Mr Wilde.
Mujhe umeed thi ke tum aaogay, Captain.
Ya Khuda.
Tum dou ho.
Main ab apne haath neeche karlun, hazraat?
Please?
Maaf karna, Mr Wilde, hum chaunk gaye.
Samajh sakta hun. aap mujhe Jeremiah bula sakte hain.
Yeh naam diya tha mujhe meri maa ne.
Tum ne unkay qatal ka case hal kiya,
aur Captain Gordon, main aapka bohot shukarguzaar hun
aur Jerome ko Arkham mein daalne keliye, jo uski sahih jagah hai.
Usne pehle kabhi tumhara zikar nahin kiya.
Nahin, mere khayal se tumhein andaaza nahin hoga
unn khutoot se jo meri maa mujhe bhaija karti thi,
uss ne mere jaane ke baad mera kabhi zikar nahin kiya.
Kahan jaane ke baad?
Circus.
Unhon ne mujhe chhupa diya uss se mehfooz rakhne keliye.
Dekhein, main aur woh hamesha alag thay, Jerome aur I.
Shuru se hee main ne math aur design mein qabiliyat dikhani shuru kardi
...aur Jerome ne gali ki billiyon ko maarne mein.
Meri daswi saalgirah par uss ne meri gardan par mere cake ki chhuri rakhi.
Kuch hafton baad, uss ne mere bistar par aag laga di.
Woh aik buray khwaab jaisa tha.
Meri maa jaanti thi ke aik din woh kaamyaab hojayega tou...
aik raat mere uncle mere kamray mein aaye jab Jerome soraha tha...
...aur mujhse kaha ke woh mujhe kahin lekar jaa rahe hain.
Mujhe koi andaaza nahin tha kahan,
lekin main ne apni maa se alvidah kiya,
unn se kaha main unn se pyaar karta hun aur phir dobara kabh unko nahin dekha.
Woh tumhein St Ignatius legaye.
Aik naya naam, nayi zindagi di jahan main
aakhir kaar kisi dar ke baghair reh sakta tha.
Lekin mere dil mein,
main jaanta tha ke aik din Jerome meri talash mein aayega.
Khair woh din aaj ka din hai.
Humaare paas yeh maannay ki wajah hai ke Jerome jaanta hai ke tum kahan ho.
Humein tumhein aik mehfooz jagah par lejaana
hoga ab tak hum usay pakar nahin lete.
Uski koi zaroorat nahin, hazraat.
Main ne apni zindagi ka aik bara hissa iski tayyari mein guzaara hai.
Main yahan apne ghar mein sab se zyada mehfooz hun.
Ab nahin. Jerome tumhari proxy ka naam jaanta hai.
Usko woh tumhare boss se mila uskay qatal honay se ain pehle.
Main ne suna Jerome Allan Hayes se milne gaya tha.
Kaafi afsosnaak hai.
Lekin jo proxy ka naam main ne Allan ko diya tha woh naqli tha.
Tum jhoot keh rahe ho.
Jee?
Iss aadmi ke baaray mein kuch garbar hai.
Baahir Security cameras chal rahe thay,
tou monitors kyun band hain?
Mujhe samajh nahin aaraha ke iss se aapka kya lena dena hai?
Ab agar aap mujhe ijaazat dein tou main bohot masroof hun.
Haan, zaroor tum ho.
Please usko haath mat lagayein. Woh bohot hee naazuk equipment hai.
Oh, acha. Main tou kahunga yeh bohot hee zyada naazuk hai.
Khawateen-o-hazraat, aik gauntlet Riddler ke qadmon mein aa gira hai.
Humaari rehnuma, Doc Thompkins,
usay lagta hai woh tumhari behtari kis mein hai yeh jaanti hai.
Uske khayal se aik zinda barracuda ko kisi ke mung par chipkaana
mazay ki baat nahin hai.
Show shuru karo, Ed.
Acha, bohot hua! Kya waqt hua hai?
Paheli ka waqt!
Kya waqt hua hai?
Paheli ka waqt!
Lila!
Timer tayyaar karo!
Main toot sakta hun...
pakray baghair.
Diya aur phir liya jaasakta hun.
Kuch log mujhe dhoka dena keliye istemaal karte hain
lekin jab main mausool hota hun tou main sab se behtareen tohfa hota hun.
Main kya hun?
Tum ulajh gayi ho?
Zaahir hai ulajh gayi hun. Tum Riddler ho.
Tou tum haar maanti ho?
Nahin.
Tum mujhe jawaab dogay.
Acha? Kaise?
Kyunke andar hee andar tum dena chaahte ho.
Oh, tou yeh tumhara plan hai. Andar ke Ed se iltija karna.
Tum ne ghalat chaal chal di, Doc.
Ed jaa chuka hai,
aur main tumhaari baaton mein nahin aaunga uss bewaqoof ki tarah.
Main ne usay behkaaya nahin tha, uski madad ki thi.
Nahin. Nahin, tum ne uss se jhoot kaha tha.
Tum ne usay theek karne ka waada kiya tha.
Aur uss matti ke keeray ne tum par yaqeen karliya
jiski wajah se main uske bekaar dimagh mein phans gaya.
Acha, tumhare paas 10 seconds bachay hain apne jawaab dhoondne keliye!
Tou, haarne keliye tayyaar hojao!
Lekin ab main jawaab jaanti hun.
Tum ne abhi hee mujhe diya.
Tum kya baat kar rahi ho?
Tum sahih keh rahe ho. Main ne Ed se kaha tha main
usay theek kardungi aur main ne aisa nahin kiya.
Main ne apna waada torra.
Aur yeh, Riddler,
jawaab hai.
Aik waada.
Acha khela.
Lekin abhi tou aadha khel hua hai.
Aur main yaqeen dilaata hun, tum mujhe uljhaaogi nahin.
Boo.
Tumhein humein apne bhai ke paas lekar jaana hoga.
Main aisa nahin kar sakta.
Kya pata yeh uss se bhi zyada paagal ho?
Main Jerome ke jaisa bilkul nahin hun!
Tum chaahtay ho main tumhein uske barabar wale pinjray mein daal dun?
Kyunke abhi kahani uss hee taraf jaarahi hai.
Aur phir kya, Captain Gordon?
Tum usay pakar kar na rakh sakay, Arkham na rakh saka, main rakh sakta hun.
Aur main iss baat ka khayal rakhunga ke Jerome ab kabhi bhaagay na.
Nahin, nahin, nahin. Jerome humaare saath chalega.
Aur agar yeh tumhein apne liye asaan banana hai
tou main kahunga ke raastay se hatt jaao.
Saare paagal baahir khare hain.
Nahin, nahin.
Nahin, nahin, nahin, nahin.
Unhon ne mujhe kaise dhoonda?
Zaroor Jerome ka peechha kiya hoga. Humein abhi hee chalna hoga. Abhi.
Yeh sahih nahin hai.
Kya yahan se nikalne ka koi aur raasta hai?
Haan, lekin main Ecco ko chhor kar nahin jaaraha.
Paagal usay humaare khilaaf istemaal kareinge.
Uss ne apni zindagi mere liye waqf kardi hai.
Hum pehle tumhein yahan se nikaalte hain phir hum uske liye waapis aajayeinge.
Sauda hua?
Bachpan mein mujhe bhoolbhulayya ka bohot shauq tha
tou main ne apne ghar ko bhi aisa hee banaya hai.
Tumhara matlab yeh jagah aik bhool bhulayya hai?
Andar aana asaan hai.
Sirf main hee baahir jaanay ka raasta jaanta hun.
Mere saath saath rehna.
Bhool bhulayya 100 acres par bana hua hai. 73 raastay hain jo aagaye se band hain.
Main ne aik dafa bhool bhulaya ke maahireen ko dawat di thi
isay hal karne ki. Aik ne karliya. Usko teen din lagay.
Aur kitna duur hai?
Zyada nahin. Hum abhi aakhri switchback point se guzray hain.
Agar mujhe pata hota yeh jagah 100 acre ki hai
tou main ruk kar sandwich le leta yahan aanay se pehle.
Ecco.
-Oh, shukkar Khuda ka tum theek ho. -Hey, hey, hey. Yeh uske asar mein hai.
Ecco. Main hoon.
Main hoon.
Gordon! Madad karo!
Gordon!
Kya goli larki hai.
Chalo.
Ecco, please. Tum mujhe kahan lekar jaarahi ho?
Main tumhein Jerome ke paas lekar jaarahi hun.
Nahin.
Woh mere saath bohot buri cheezein karega. Ecco!
Ruko!
Isko jaanay dou.
Shukriya.
-Woh uss taraf gaya. -Acha.
Jeremiah?
Chalo iss tarah koshish karte hain.
Hello, bhai.
Tou kaise ho? Tum tou barhya lag rahe ho.
Aur kaha yeh jaata tha ke main khoobsurat hoon.
Tum ne bhool bhulayya ka raasta kaise nikaala?
Oh, bhai, hum zaroor aik jaise nahin lagtay hongay ab
lekin humari soch aik jaisi hee hai.
Aur, tum bachpan mein yeh bewaqoofana cheezein har waqt banaya karte thay.
Main ne ghaur kiya tha.
Hey, uh, Topi waale,
Crane ko lekar jaao, Jimbo aur uske daarhi wale saathi ko dhoondo. Unhein maar dou.
Main 15 saal se iss lamhay ka intezaar kar raha hoon,
jab se tum beech raat mein aik darpok ki tarah bhaag gaye thay.
-Tum paagal ho. -Haan.
Aur main ne ammi ko batane ki koshish ki
lekin woh meri baat nahin sunna chahti thi.
Tum apni zindagi ki har nakaami ka mujhe qusoorwaar thehraatay ho
lekin sach yeh hai, Jerome,
tum paida hee buray hue thay.
Paida bura hua tha, huh?
Tou isliye tum ne unhein yeh jhoot bola ke main ne tumhein maarne ki koshish ki?
-Haan, hum dono... -Woh kya tha? Kya tha woh?
Main ne tumhare galay par chhuri rakhi. Nahin, nahin, nahin.
Main ne tumhein aag lagane ki koshish ki.
Hum dono hee jaante hain tum aisa karna chaahte thay..
Haan, woh kaafi mazahiya kahani thi na?
Acha, shayad bilkul waisa nahin hua hoga,
lekin mere paas aur koi chaara nahin tha aur main sahih tha.
Tum ne humaari maa ko maar diya.
Woh iss hee ke qaabil thi.
Uss fahasha ne tumhein bhejne ke baad mujh par haar maan li,
tumhari kahaniyon ne unke dil mein zeher bhar diya tha.
Tum ne har uss shakhs ko mere khilaaf kar diya jisay main chaahta tha.
Mere apne khoon ke rishton ko!
Mere khayal se woh jo kehte haina,
"Hum sab paagal hosakte hain sirf aik buray din se."
Mere khayal se tumhare liye woh aik spray tha jisne tumhein paagal kiya.
Tum dekhna.
-Meri baat suno. -Oh, bilkul nahin!
Tum mujhe phir se nahin behka rahe!
Yeh karne ka yeh aik tareeqa hai.
Chalo! Chalo! Chalo!
Tum mere saath kya karogay, Jerome?
Chalo bhi. Main tumhein maar dunga, zaahir hai.
Lekin pehle...
main tumhein paagal kardunga.
Lekin fikar mat karo, tum akele nahin hogay.
Poora Gotham tumhare saath hoga.
Chalo! Chalo! Woh mere aur Scarecrow ke peechhe hain!
Yeh larkay haar nahin maantay na?
Agar qareeb aaye tou main iske cheethray urra dunga.
Main apne bhai ke cheethray ura dunga!
Nahin, tum aisa nahin karogay. Agar tum isay
maarna chaahtay tou kab ka maar chukay hotay.
Yeh sahih keh raha hai. Main tum se baad mein miloonga.
Acha, Doc.
Tumhare paas paheli sochne keliye kaafi waqt tha.
Umeed hai tum ne aik achi paheli soch li hogi.
Sochli hai.
Tou phir poochho.
Kaun se 3 lafz bohot zyada kahe jaatay hain,
lekin har koi unko dil se nahin kehta, lekin chahiye sabko hotay hain?
Yeh tumhari paheli hai?
Tum mazaak kar rahi hona?
Jawaab kya hai?
Asaan hai. Main pyaar karta hun...
Jawaab hai, main pyaar karta hun...
Main pyaar karta hun kis se, Ed?
-Yeh mera naam nahin hai. -Tou phir jawaab kya hai?
Tum ne chaal chali hai.
Tum aik aise pyaar ko jaganay ki koshish kar rahi ho jo hai hee nahin.
Agar nahin hai tou bol dou woh alfaaz.
Main woh nahin kahunga.
Chalo.
Kehdo.
Waqt khatam hua.
Doc, Doc, Doc, Doc.
Shukriya.
Kya kaha tha main ne?
Main tumhari madad karsakta hun Tabitha ko waapis paanay mein!
Main tumhari haalat palatna jaanta hun.
Bolo.
Yeh barrel Slaughter Swamp se hai.
Iss ne tumhein usmein badla hai jo tum ho.
Bolo.
Professor Hugo Strange hee aik aadmi hai jo tumhein theek kar sakta hai.
Mere saath mil jaao aur hum usay dhoond leingay.
Mujhe laga tha main hamesha keliye iss haalat mein phansa raha hunga.
Aisa nahin hoga, mere dost.
Acha. Main tumhara saath dunga.
Lekin behtar hoga ke tum apne waaday par qaayem raho.
Aur main tumhara dost nahin hun.
Main iss muaeday ke sath reh sakta hun.
Tum ne apna club Narrows mein kyun khola?
Tum Gotham mein kahin bhi apni dukaan khol saktay thay.
Tumhein meri tawajjah chaahiye thi.
Main yahan waapis isliye aaya kyunke log mujhe chaahtay hain.
Log yahan isliye nahin aaye kyunke woh tumhein chaahtay hain, Ed,
woh yahan paisay keliye aaye.
Lekin main unhein woh de sakti hun jo unhein chahiye.
Mujhe bas tumhari madad chahiye.
Main tumhari madad kyun karunga?
Kyunke main jaanti hun tumhein kya chahiye.
Tum mujhse pyaar karte ho.
Tum ne hamesha se mujhe chaaha hai.
Tum ghalat ho.
Woh Ed tha.
Acha.
Tou, karo.
Maar dou mujhe.
Aik din main kitne bank lootne ka record hai tumhara?
Teen. Kyun?
Mere khayal se tum iss se behtar kar saktay ho.
Tum aik khatarnaak khel khel rahi ho, Lee.
Jaanti hun.
Koi baat nahin. Aajao.
-Captain. -Koi masla nahin hai.
Yeh Jeremiah Valeska hai, Jerome ka judwa bhai.
Humein isay mehfooz rakhna hai.
Acha. Mere peechhe aao.
Shukriya.
Captain Gordon, agar aap ne hotay tou main zinda na hota.
Kya din tha.
Tum kya soch rahe ho?
Jerome ne apne bhai ko Gotham ko paagal bananay ka plan bataya.
Woh yeh kaise karega, Harvey?
Mujhe nahin pata. Mujhe tou laga aisa pehle se hee hai.
Yaar.
Iss se mujhe bilkul behtar mehsoos nahin hua.
Jerome.
Test subject aachuka hai.
Aik test subject keliye thora bara nahin hai?
Yeh tumhara test subject nahin hai. Yeh Grundy hai.
Yeh aik bohot acha aadmi hai team keliye.
Mujhe yeh acha laga. Yeh daraawna hai.
Acha socha, Mr Oswald. Tum se milkar acha laga, baray aadmi.
-Test subject? -Tumhara plan test karne keliye aaya hun,
aik be-dil businessman.
Nahin, nahin, nahin! Please, please.
Please mujhe mat maarna.
Oh, iss se bilkul dard nahin hoga.
Oh, humein aise aur bhi chahiye hongay!